Humant papillomavirus (HPV) er en gruppe med svært smittsomme virus, og er den vanligste seksuelt overførbare infeksjonen hos begge kjønn.  Det er hittil identifisert 200 ulike genotyper og om lag 40 av disse smitter ved seksuell kontakt og flere typer intim kontakt og 14 av disse HPV-typene har større tendens til å forårsake en vedvarende infeksjon.
Man kan bli smittet av samme HPV-type flere ganger og av flere HPV-typer samtidig. Risiko for HPV- relaterte sykdommer øker med antall seksualpartnere, men man kan også få en høy-risiko-HPV ved sin første seksuelle debut.
Det finnes ingen behandling for HPV-infeksjon, men i de aller fleste tilfellene går det over av seg selv. Jenter kan teste seg for HPV, men kun i vagina. For gutter finnes det ingen HPV-test.